b"\n_START_ARTICLE_\nConjunt d'habitatges al carrer Gurb, 32-36\n_START_SECTION_\nDescripci\xc3\xb3\n_START_PARAGRAPH_\nEdificis civils que consten de planta baixa, dos pisos i golfes. Estan coberts a dues vessants per bigues de fusta, rajola i teula ar\xc3\xa0biga; els r\xc3\xa0fecs dels dos edificis estan diferenciats. Les fa\xc3\xa7anes guarden un cert ordre en la composici\xc3\xb3 vertical. A la planta s'obren portals d'arc rebaixat i un petit portal central que mena als habitatges. Als dos pisos la mida dels balcons disminueix amb l'al\xc3\xa7ada, tenen les llosanes de pedra i les baranes de ferro. Sota teulada hi ha porxos amb baranes de fusta. Les fa\xc3\xa7anes s\xc3\xb3n arrebossades. L'estat de conservaci\xc3\xb3 \xc3\xa9s for\xc3\xa7a dolent._NEWLINE_L'edifici n\xc2\xba 38 del carrer de Gurb, ha estat enderrocat.\n_START_SECTION_\nHist\xc3\xb2ria\n_START_PARAGRAPH_\nL'antic cam\xc3\xad de Gurb sorg\xc3\xad com la prolongaci\xc3\xb3 del carrer de les Neus vers el segle XII i on s'anaren transformant les masies i edificacions en cases entre mitgeres que seguien el tra\xc3\xa7at natural del cam\xc3\xad. Al segle XV es constru\xc3\xad l'esgl\xc3\xa9sia g\xc3\xb2tica dels Carmelitans prop de l'actual carrer Arquebisbe Alemany, enderrocada el 1655 en convertir-se la ciutat en pla\xc3\xa7a fortificada contra els francesos durant la guerra dels Segadors. Als segles XVII-XVIII es constru\xc3\xad l'actual convent i l'esgl\xc3\xa9sia dels Carmelitans cal\xc3\xa7ats. Al segle XVIII la ciutat experimenta un fort creixement i aquests carrers itinerants es renoven formant part de l'Eixample Morat\xc3\xb3. Al segle XIX, amb la urbanitzaci\xc3\xb3 de l'Horta d'en Xandri entre el carrer Gurb i de Manlleu tamb\xc3\xa9 es renova. Actualment el carrer viu una etapa d'estancament i convindria revitalitzar-lo"